בשנת 2014 נערכה לראשונה אולימפיאדת חורף על אדמת רוסיה, בסוצ'י, שלשפת הים השחור. לצורך האירוח הוקם בעיר אצטדיון פישט, נוספו קווי רכבת קלה, שודרגו נמל התעופה, הנמל ומסילת הרכבת החוצה אותה, נוספו כ-25,000 חדרים לבתי המלון וההארחה, ובנוסף שודרגו מערכות התקשורת והחשמל בעיר. אירוח המשחקים במקום ספג ביקורת רבה מכיוונים שונים, הן מהקהילה הצ'רקסית שמחאו על קיום המשחקים תוך התעלמות מגירוש אבותיהם מאזור סוצ'י, לאחר שהובסו במלחמת הקווקז, אירוע שמוגדר על ידם כרצח עם, הן מקהילת הלהט"ב שמחתה על האווירה ההומופובית ברוסיה, והן ממגוון תחומים אחרים. עם זאת, זכתה האולימפיאדה גם לביקורות חיוביות.